“Dit is byna 'n jaar later en die feit dat ek nog nie sy pa oor sy eie seun se dood kon inlig nie, is net so tragies soos my seun se afsterwe.”
Brandon, 'n gewilde matriekleerling aan die Hoërskool Upington, is op die noodlottige dag in 'n bad water gevind waar hy vermoedelik verdrink het nadat hy deur gas oorval is.
Die kranige rugbyspeler is omstreeks 18:00 deur sy stiefpa, Jacques, dood in die bad van 'n werkershuis op 'n plaas op 'n soutpan naby Askham in die Kalahari, gevind.
Sy foksterriër-hond is ook dood buite die badkamerdeur gevind. Die polisie het destyds vermoed die hond het moontlik by Brandon probeer uitkom toe hy ook deur die gas van 'n geyser oorval is.
Jacques het onraad begin vermoed toe hy Brandon op sy selfoon probeer kontak en hom nie in die hande kon kry nie. Hy het die familievriend op wie se plaas Brandon gekuier het, gekontak waarna sy lyk in die bad gevind is.
“Hierdie ding jaag my. Ek dink nie eens hy weet sy seun is dood nie. Ek probeer hom opspoor om vir hom te sê wat met Brandon gebeur het.”
Enigiemand met inligting oor waar hy moontlik kan wees, kan vir Mari 'n e-pos stuur na mhj.roux@gmail.com.